עוביידה חטאב

עוביידה חטאב (בערבית: عبيدة خطاب; נולד ב-14 ביולי 1992) הוא כדורגלן ערבי-ישראלי המשחק בעמדת הבלם בקבוצת מכבי נתניה מליגת העל. חטאב החל לשחק כדורגל במחלקות הנוער של הפועל נצרת עילית ומכבי אחי נצרת, ובגיל 18 עבר לקבוצת הנוער של עירוני קריית שמונה, במדיה שיחק עונה אחת. בקיץ 2011 חתם בהכח עמידר רמת גן מהליגה הלאומית. ב-3 בספטמבר 2011 ערך את הופעת הבכורה שלו בקריירה, בתיקו 0–0 נגד מכבי עירוני בת ים בגביע הטוטו. בינואר 2012 חתם בהפועל חיפה, אך לא זכה לדקות משחק במדי הקבוצה, ובתום העונה חזר להכח. ב-25 בינואר 2013 הבקיע את שער הבכורה שלו בקריירה, בתיקו 1–1 מול הפועל כפר סבא. בקיץ 2014 חתם בהפועל תל אביב. ב-3 בדצמבר 2014 ערך את הופעת הבכורה שלו בליגת העל בהפסד 1–3 להפועל עכו. שבוע לאחר מכן הסגיר את עצמו למשטרה לאחר שנחשד כי דרס אדם למוות. חטאב ערך עוד הופעה אחת במדי הפועל תל אביב בגביע המדינה, ובתום העונה שוחרר מהמועדון. בקיץ 2015 חתם בבני סכנין, במדיה ערך שלוש הופעות, וב-4 בינואר 2016 חתם בהפועל עכו, עמה ירד בתום העונה לליגה הלאומית. את עונת 2016/2017 החל ללא קבוצה, ובינואר 2017 הצטרף להפועל קטמון ירושלים מהליגה הלאומית. ב-9 באוקטובר 2017 חזר לליגת העל כאשר חתם במכבי פתח תקווה, במדיה שותף בשני משחקים כמחליף. ב-31 בינואר 2018 חזר לקדנציה שנייה בבני סכנין. ב-5 בפברואר 2019 חתם במועדון ספורט אשדוד, ובמחזור האחרון של עונת 2018/2019 כבש את שער הניצחון מול הפועל חיפה שהשאיר את הקבוצה בליגת העל. ב-16 בנובמבר 2020 חתם בהפועל חדרה עד לסיום העונה, לאחר פציעתו של ויסאם רבאח. ב-16 בינואר 2021 חתם בבני יהודה תל אביב לעונה וחצי. בסיום אותה העונה, עונת 2020/2021 ירד עם בני יהודה תל אביב לליגה הלאומית. באפריל 2022 שוחרר מהקבוצה. ב-1 בפברואר 2023 חתם למועדון ספורט אשדוד. ב-12 ביולי חתם לעונה נוספת בקבוצה. ב-28 בינואר 2024 חתם במכבי פתח תקווה. ב-31 בינואר כבש במשחק הבכורה שלו את שער הניצחון מול הפועל חדרה. ב-18 בספטמבר 2024 חתם לעונה אחת במכבי נתניה. מכבי פתח תקווה גביע המדינה: 2023/2024 בדצמבר 2014 היה חטאב מעורב בתאונת פגע וברח בה נהרג אדם, ולאחר שהורשע בהפקרתו הוא נידון ל-15 חודשי מאסר. ביוני 2019 החל לרצות את עונשו. ב-9 בינואר 2020 הופיע בפני ועדת השחרורים בכלא חרמון במטרה להקדים את שחרורו מהכלא, אך הבקשה נדחתה. ב-24 באפריל סיים את תקופת מאסרו. עוביידה חטאב, באתר ההתאחדות לכדורגל בישראל עוביידה חטאב, באתר Transfermarkt עוביידה חטאב, באתר Soccerway מוטי פשכצקי, ‏בלם הפועל ת"א עוביידה חטאב חשוד בדריסת אדם למוות, באתר ערוץ הספורט, 9 בדצמבר 2014 ויקטור כהן, ממשיכים להתחזק: עוביידה חטאב חתם בהפועל עכו, באתר isport,‏ 4 בינואר 2019 רותם רוזנסקי, ‏עוביידה חטאב חתם במכבי פ"ת עד סוף העונה, באתר ONE‏, 10 בינואר 2017 עמית קרקו, ‏רשמית: מרסיאל ועוביידה חטאב הצטרפו לאשדוד, באתר ONE‏, 5 בפברואר 2019 עירד צפריר, "מאמין שהנשיא ייתן לי חנינה": דרס והפקיר אדם, ובהמתנה למאסר הפך לכוכב המחזור, באתר הארץ, 15 במאי 2019 עמית קרקו, ‏חטאב חתם בהפועל חדרה, רבאח נכנס לניתוח, באתר ONE‏, 16 בנובמבר 2020 בני יהודה: עוביידה חטאב חתם לעונה וחצי, באתר וואלה, 16 בינואר 2021 איציק כלפי, ‏פרסום ראשון: עוביידה חטאב חתם במ.ס אשדוד, באתר ONE‏, 1 בפברואר 2023 הדר יעקבי, ‏עוביידה חטאב חתם במ.ס. אשדוד עד 2024, באתר ערוץ הספורט, 12 ביולי 2023 רענן ברנובסקי, ‏‏זרגרי קרע את הצולבת וגמר את העונה, חטאב חתם במכבי פ"ת, באתר ספורט1, 28 בינואר 2024 הראשון של קוז'וך: חטאב כבש בבכורה, מכבי פ"ת גברה 0:1 על חדרה, באתר וואלה, 31 בינואר 2024 אשר גולדברג, ‏‏חטאב נידון ל-15 חודשי מאסר, עורך דינו: "תקדים מסוכן", באתר ספורט1, 29 במרץ 2019 עוביידה חטאב התייצב בתחנת המשטרה והחל לרצות את עונש המאסר, באתר וואלה, 10 ביוני 2019 גיל לוין, ‏ועדת השחרורים דחתה את בקשתו של חטאב, באתר ערוץ הספורט, 9 בינואר 2020 משה סידי, עוביידה חטאב השתחרר מהכלא, באתר אשדוד אונליין, 22 באפריל 2020